اندونرینین سولاوسی آداسین‌دا میدانا گلن ۷.۷ بؤیوکلویون‌ده‌کی زلز‌له و آردینجا گلن سونامیده ۳۸۴ نفر اؤلدو.
میلی آفت یؤنتیمی باشقانلیغی سؤزچوسو سوتوپو پوروو نوگروهو، آدانین اورتا سولاوسی ایالتین‌ده میدانا گلن زلز‌له‌ده جان ایتکیسینه دایر بیلگیلرین یالنیز ایالتین باشکندی پالویا عاید اولدوغونو سؤیله‌دی.
نوگروهو، دونگالا بؤلگه‌سین‌دن هله‌لیک، بیر معلومات اولمادیغینی و اؤلو ساییسینین آرتماسین‌دان قایغی دویولدوغونو ایفاده ائتدی.
بؤلگه‌ده الکتریک و اینترنت خطلرین‌ده‌کی کسینتی سببی ایله رابطه ده پروبلئم یاشادیقلارینی دیله گتیره‌ن نوگروهو، مین ۴۰۰ نفرلیک آختارما قورتارما قروپونونبؤلگه‌ده ایشلرینین داوام ائتدیگینی قید ائتدی.
دونگالا بؤلگه‌سینین ۲۷ کیلومتر قوزئی دوغوسوندا یئرین ۱۰ کیلومتر درینلیگین‌ده میدانا گلن ۷.۷ بؤیوکلویون‌ده‌کی سارسینتیدان سونرا دونگالا و پاولو شهرلرینی ۳ متر یوکسکلیگینده سونامی دالغالاری ووردو.
لومبوک آداسین‌دا جولایین سونو و آگوست آیین‌دا ۶،۳ ایله ۶،۹ و ۷ بؤیوکلویون‌ده زلز‌له‌لر میدانا گلدی، ۴۵۰ مین‌دن چوخ اینسانی ائتکیله‌ین زلز‌له‌لرده ۵۶۳ نفر حیاتینی ایتیرمیشدی.
